|  |  |
| --- | --- |
| Troels Holst  Vrejlev Kloster 3 A  9760 Vrå | **Teknik og Miljøområdet**  ***Virksomhedskontoret***  Telefax 9815 7618  E-mail: amt.nja@nja.dk |
| Journal nr.: 8-50-12-22-821-0008-06  Ref.: Mette Skaarup  Den: 19. juni 2006 |

**Afgørelse om, at der ikke er VVM-pligt på ejendommen Ålborgvej 895, Vrå**

Nordjyllands Amt har behandlet din screeningsansøgning om etableringen af kvægproduk-tionen på ovennævnte ejendom. Amtet har vurderet, at etableringen ***ikke*** er VVM-pligtig.[[1]](#footnote-1) Det betyder, at der ***ikke*** skal udarbejdes et regionplantillæg med tilhørende VVM-redegørelse.

*Hvis forudsætningerne for afgørelsen ændres, skal der gennemføres en ny screening. Dette vil f.eks. være tilfældet, hvis et eller flere udbringningsarealer (herunder gødningsaftaler) udskiftes med andre arealer. De væsentligste forudsætninger er beskrevet i afsnittet ”Projekt-beskrivelse” nedenfor.*

**Byggeri**

Eventuelt byggeri kan sættes i gang, når denne afgørelse er modtaget og under forudsætning af, at øvrige nødvendige tilladelser til byggeriet er indhentet. *Byggeri sker dog for egen risiko, hvis Naturklagenævnet senere skulle omgøre amtets afgørelse.*

**Andre tilladelser**

Eventuelle andre nødvendige tilladelser - herunder lokaliseringsgodkendelse, byggetilladelse, miljøgodkendelse eller landzonetilladelse - er ***ikke*** omfattet af denne afgørelse.

**Offentliggørelse**

Amtets afgørelse vil blive offentliggjort i lokalavisen i uge 26 eller snarest muligt herefter.

**Flere oplysninger**

Hvis du har spørgsmål til afgørelsen, er du velkommen til at kontakte mig på telefon 96 35 16 58 eller e-mail: [amt.msk@nja.dk](mailto:amt.msk@nja.dk).

**Projektbeskrivelse**

Amtets afgørelse er truffet på grundlag af den indsendte projektbeskrivelse og efterfølgende tilpasninger. Projektets væsentligste elementer er følgende:

* Der etableres en produktionen på 135,6 DE svarende til 345 kvier/stude og 35 småkalve. I forbindelse med etableringen opføres en ny staldbygning og gylletank.
* Udbringningsarealerne består af 79,8 ha ejede arealer. De konkrete udbringningsarealer fremgår af det vedlagte kortmateriale.
* Ejendommen modtager ikke husdyrgødning eller anden organisk gødning fra andre bedrifter eller biogasanlæg.
* I projektansøgningen angives det, at harmonikrav og arealkrav vil være opfyldt for den ansøgte produktion.
* Ansøger har oplyst, at projektet ikke vil medføre en overskridelse af de vejledende grænse-værdier for støj for blandet bolig- og erhvervsbebyggelse ved nærmeste nabobeboelse, jf. områdetype nr. 3, Miljøstyrelsens vejledning om ekstern støj fra virksomheder.[[2]](#footnote-2)
* Ansøger har oplyst, at der i forbindelse med projektets drift ikke uundgåeligt passerer mere end to transporter dagligt forbi skoler eller andre institutioner for skolebørn.

**Amtets vurdering**

På baggrund af ansøgningsmaterialet samt amtets registreringer af områdets grundvands-, vandløbs- og naturforhold har amtet vurderet (screenet) projektets påvirkninger af miljø og omgivelser.

Amtet har konstateret, at projektets udbringningsarealer ikke ligger i opland til målsatte søer.

**Påvirkning af grundvand**

Amtet har desuden konstateret,

* at projektets udbringningsarealer ikke ligger i nitratfølsomme indvindingsområder i henhold til regionplanen, og
* at projektets udbringningsarealer ikke ligger i indvindingsopland til vandværker.

**Påvirkning af natur**

Projektet er en ny bedrift og medfører en beregnet stigning i ammoniaktab fra stald og gødningslager på 1.406 kg N/år. Amtet har vurderet, at dette ikke vil medføre væsentlig merbelastning af beskyttede naturtyper i nærområdet.

Udbringningsarealerne er nye, men der er ikke lavet fladekildeberegning på dem, fordi det er vurderet, at der ikke er særlig sårbar natur, som vil blive berørt af projektet.

Der er mere end 15 km fra de nye udbringningsarealer til nærmeste EU-habitatområde. Forvaltningen vurderer derfor, at øget ammoniakfordampning fra udbringning af husdyrgød-ning ikke kan medføre en væsentlig merbelastning af naturtyper, der er udpegningsgrundlag for habitatområdet.

Projektet omfatter ikke udbringning af husdyrgødning på arealer registrerede som beskyttede naturtyper.

Amtet har herefter vurderet,

* at etableringen af bedriften ikke væsentligt vil forringe tilstanden af beskyttede naturtyper, såvel i som uden for NATURA 2000-områder, og
* at det på baggrund af den eksisterende viden om arternes udbredelse må antages, at pro-jektet ikke væsentligt vil forringe tilstand og levevilkår for truede plante- og dyrearter.[[3]](#footnote-3)

**Naboforhold**

Det er oplyst, at det totale antal transporter til og fra ejendommen på offentlig vej i nudriften er 30, mens antallet i den ansøgte drift er 400.

På baggrund af projektets størrelse og art samt antallet af boliger i nærheden og afstanden til disse vurderer amtet, at etableringen ikke vil give væsentlige lugt- eller støvgener.

Amtet vurderer samlet, at projektets nabogener ikke er så omfattende, at de medfører VVM-pligt.

**Klagevejledning**

Du kan påklage amtets afgørelse indtil 4 uger efter offentliggørelsen, jf. planlovens §§ 58-60. Enhver, der har væsentlig individuel interesse i sagen, vil også kunne klage over amtets afgørelse. Klagen skal være skriftlig og indsendes til:

*Naturklagenævnet, Frederiksborggade 15, 1360 København K*

Naturklagenævnet kan kun behandle retlige spørgsmål.

Naturklagenævnet opkræver et gebyr på 500 kr. for at behandle en klage. Når Naturklage-nævnet har modtaget klagen, sender nævnet en opkrævning til den, der har indgivet klage. Naturklagenævnet begynder ikke at behandle klagen, før gebyret er modtaget. Gebyret tilbagebetales, hvis klageren får helt eller delvis medhold i sin klage.

Vejledning om gebyrordningen kan findes på Naturklagenævnets hjemmeside på adressen: [www.nkn.dk](http://www.nkn.dk).

Efter klagefristens udløb kan du ringe til Naturklagenævnet på telefon 3395 5700 og få oplyst, om der er indkommet klager over amtets beslutning. Hvis der indkommer klager, vil nævnet orientere dig direkte.

Hvis der bliver klaget over denne afgørelse, kan Naturklagenævnet bestemme, at afgørelsen ikke må udnyttes, jf. planlovens § 60, stk. 3. Er et bygge- eller anlægsarbejde iværksat, kan nævnet påbyde arbejdet standset.

**Civil retssag**

Amtets afgørelse kan også indbringes for domstolene. Retssagen skal være anlagt inden 6 måneder fra den dag, afgørelsen er bekendtgjort.

./. **Bilag:**

* Kort over projektets udbringningsarealer, hvoraf områdets arealer med beskyttede naturtyper (§ 3-arealer) ligeledes fremgår.

Med venlig hilsen

Mette Skaarup

./. **Kopi med kortbilag sendt til:**

Landbonord, Att.: Elin Jensen - [eje@landbonord.dk](mailto:eje@landbonord.dk)

Hjørring Kommune, Teknisk Forvaltning - [hjoerring@hjoerringkom.dk](mailto:hjoerring@hjoerringkom.dk)

Dansk Ornitologisk Forening, Vesterbrogade 140, 1620 København V - [natur@dof.dk](mailto:natur@dof.dk)

Dansk Ornitologisk Forening - Nordjyllands Amt v/Kurt Rasmussen, Frismosevej 27, 9330 Dronninglund - [fugle@dofnord.dk](mailto:fugle@dofnord.dk)

Danmarks Naturfredningsforening, Masnedøgade 20, 2100 København Ø - [dn@dn.dk](mailto:dn@dn.dk)

Danmarks Naturfredningsforening, Samrådet v/Thorkild Kjeldsen, Halsvej 246, Vester Hassing, 9310 Vodskov - [thorkild.kjeldsen@mail.tele.dk](mailto:thorkild.kjeldsen@mail.tele.dk)

1. Jævnfør Bekendtgørelse om supplerende regler i medfør af lov om planlægning (nr. 1006 af 20. oktober 2005) med senere ændringer. VVM står for **V**urdering af **V**irkninger på **M**iljøet. [↑](#footnote-ref-1)
2. Miljøstyrelses vejledning om ekstern støj fra virksomheder: Miljøstyrelses vejledning nr. 5/1984 om ekstern støj fra virksomheder. [↑](#footnote-ref-2)
3. Jf. Skov- og Naturstyrelsens rødliste og habitatdirektivets lister med sårbare og beskyttelseskrævende arter. [↑](#footnote-ref-3)